*Par iepirkuma procedūras*

*“Elektroautobusu uzlādes stacijas infrastruktūras izbūve”*

*(ID Nr.RS/2022/77) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Vai Jūsu izsludinātais iepirkums:* ***“Elektroautobusu uzlādes stacijas infrastruktūras izbūve” Identifikācijas Nr. RS/2022/75*** *iekļauj arī pašas elektrisko autobusu uzlādes iekārtas, vai arī tiks izsludināts vēl cits iepirkums par uzlādes iekārtām kā tādām? Konkrētajā iepirkumā norādītā uzlādes iekārtu specifikācija/prasības ir tikai informatīvas?*

Atbilde:

Informējam, ka saskaņā ar nolikumu, iepirkuma priekšmets ietver arī pašu elektroautobusu uzlādes iekārtu piegādi un iekārtām ir jāatbilst Uzlādes stacijas (iekārtu) tehniskajai specifikācijai, kas ir norādīta nolikuma pielikumā Nr.7. Cits iepirkums par minēto iekārtu piegādi netiks izsludināts.

Norādām, ka izmaksas par elektroautobusu uzlādes iekārtām ir iekļaujamas Lokālās tāmes Nr.3-3 “Ārējie elektrības tīkli.” 69.pozīcijā “Uzlādes stacijas montāža”.

Papildus informējam, ka nolikumā un tāmēs tiks veikti grozījumi, līdz ar ko, lūdzam sekot informācijai tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Inta Novika